O‘tgan davr mobaynida Toshkent shahrida sodir etilgan har beshinchi jinoyat kuzatuv kameralari yordamida fosh etildi. Bu haqda Toshkent shahar hokimligida o‘tkazilgan brifingda ma’lum qilindi. Toshkent shahar hokimligi Axborot xizmati rahbari Husan Ermatovning xabar berishicha, o‘tgan davr mobaynida poytaxtimizda sodir etilib, huquq-tartibot organlari sa’y-harakatlari natijasida ochilgan jinoyatlarning 22 foizga yaqini kuzatuv kameralari tasvirlarini o‘rganish orqali fosh etilgan.